Летиция

Лети́ция, исп. Leticia — город, положеный на югу (найюжнѣйша точка) Колумбии, на одстояню 1100 км од Боготы. основаный в року 1867. Центер департамента Амазонас. Землепис Город лежить на лѣвом березѣ Амазонкы и одстоить од Боготы на 1100 км. Амазонка ту творить границю: на правом березѣ стыкають ся границѣ Перу и Бразилии. Триграничный стык несе назву Трес Фронтерас. История Город основав 25. апрѣля 1867 Бениньо Бустаманте, исп. Benigno Bustamante, тогдышный губернатор перуанского департамента Лорето под назвов Сан Антонио. Але уже 15. децембра 1867 быв город переменованый на Летицию . Споры меджи двома державами зачали ся в року 1911 и были урегулованы тайным двохсторонным договором в року 1928. В септембрѣ року 1932 перуанске войско окуповало Летицию. Военный спор ся закончив примирьом в маю 1933. Наконець Лига Народох в юну 1934 присудила територию Колумбии. Днешность Город жие з туристикы и земледѣлства. Векшина обывательства суть приселенцѣ з Боготы и другых мѣст Колумбии, котрый влада стимуловала в роках 1940-1965 до переселѣня, жебы невтрализовати потенциалный сепаратизм мѣстного перуанского обывательства. Жерела и одказы Alcaldía de Leticia - Amazonas (Обща информация о городѣ, оф. сайт). Municipio de Letícia. Архівна копія з оріґінала зроблена 2015-12-03. https://web.archive.org/web/20151203205149/http://www.leticia-amazonas.gov.co/informacion_general.shtml. [перевірено 2021-08-17]. исп. Референции Тоты даны суть часточно або цалком основаны на перекладї статї Leticia, Amazonas на анґліцькій Вікіпедії.